Ангел Попов
Слънчева жена

chitanka.info

Жарките ни срещи,

сладките игри,

думите горещи

спомням си дори.

Устните ти впити

розов са атлаз,

панделки навити,

вързани със страст.

Жадните ми длани

макове берат,

грейнали поляни

огнено цъфтят.

Женската ти хубост

роза е сред зной,

мъжката ми лудост

летен е порой.

Искам, но не мога

теб да те сравня,

пратена от Бога

слънчева жена.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.